
Deputaţii noştri şi interesele 
noastre. naţionale. 


Tăcerea ruşinoasă a representanţilor noştri în parla- 
ment față de oraţiunea plină de neadevăruri, de înjurii şi 
calomnii la adresa Românilor ce a rostit-o „mintosul'“ de- 
putat Spenul în parlament, rumegând încă odată înaintea 
marelui public lamentaţiile lui Pihuliak şi minciunile lui 
Stocki, ne face să ne ocupăm de activitatea naţională a 
solilor noştri, după ce mai ales ni-a ajuns la cunoştinţă o 
enunţare semnificativă a lui Wassilko, care explică pe 
deplin ţinuta deputaţilor români. 

Nu e pentru prima dată unde vedem pe deputaţii ro- 
mâni desertând dela datoria lor, neglijând a rosti măcar 
o vorbă în chestii naţionale vajnice sau lăsându-le în sama .. 
unor. oameni nechemaţi, de pildă în sama unui deputat 
socialist. Şi nu putem crede că numai lenea sau neglijenţa. 
îi împiedică de-a apăra neamul care i-a ales, ci trebuie să 
fie la mijloc o cauză care îi face, din anumite consideraţii, 
să nu poată deschide gura în contra duşmanilor noştri, 
încărcând, nu numai asupra lor, dar şi asupra, neamului 
românesc din Bucovina, ruşinea laşităţii şi a robiei. 

Această cauză noi am mai atins-o: e dependenţa de 
Coco Wassilko dela care au primit cândva nişte hatâruri, 

de pildă sprijin la alegeri, şi faţă de care nu sunt liberi 

a apăra drepturile noastre, când această apărare ar lovi 
în Ruteni, pentrucă atunci sunt expuşi a fi dați de gol 
de cătră Wassilko. Acesta are la îndămână, poate despre 
fiecare deputat al nostru, anumite secrete a căror di- 
vulgare ar fi cam neplăcută celor interesaţi. De aceea 
aceștia trebuie să tacă. Şi de aceea Coco îşi permite adese : 
a însemna cu marca puţin onorantă a vasalităţii sale pe 
cutare din corifeii noştri, declarându-le chiar în fața mar- 
torilor că au să-i mulţumească lui alegerea lor, sau ironi- 
zându-i cu vorbe „măgulitoare“ ca acestea: „Aş vra să 
văd pe cutare să vorbească în cameră ceva fără să mă 
aviseze întâiu pe mine!“ 

__ Cu aceste constatări se potriveşte de minune şi urmă- 
toarea anecdotă (dacă o îi anecdotă şi nu o întâmplare 
adevărată !): Înainte de câţiva ani, se făcea alegerea pentru 
parlament într'un district românesc, la care şi-au pus can- 
didatura trei români. Într'o zi, un ziarist vede din întâm- 
plare pe unul din candidaţi întrând la deputatul ovreu. 
Straucher. De curiositate, observatorul nostru se opri lo- 
cului şi văzu după un timp, dupăce candidatul întâiu îşi 
isprăvi vizita, întrând la Straucher pe al doilea candidat, 
şi mai târziu și pe cel de-al treilea. Bine înţeles că aice 
candidaţii noştri nu aveau alt interes decât să câştige pe 
evreii districtului respectiv, fiecare pentru sine, și anume 
nu atât voturile evreilor, cât mai ales influența lor 
asupra alegătorilor creştini. Dacă e trist faptul că o astfel 
de influenţă străină există în satele noastre, e şi mai 
trist când un candidat de deputăţie o sancţionează 
solicitând-o. Dar observatorul din chestie dacă ar fi 
putut observa în aceiaş zi şi pe numeroșii vizitatori ai lui 
Wassilko, de bună samă ar fi dat cu ochii şi de candidaţii 
români cari se abătuseră pe la Straucher. 

Dar, va zice cineva, că acestea sunt svonuri necontro- 
labile şi că ar trebui să numim cazuri concrete şi persoane 
anumite când rădicăm astfel de acuze. Pentru răfuieli de 
aceste, va veni probabil odată vremea şi pare a nu fi prea 
departe, şi nu noi cu programul nostru restrâns le vom 
prezenta cinstitelor feţe cari nu sunt tocmai cinstite. Pe 
noi însă ne interesează sistemul atât de general, încât 
nu știu câte excepţii am putea face, şi putem pune vina 

tuturor deputaţilor, de oarece nici unul din ei nu a răspuns 
atacurilor lui Spenul care a vorbit la comanda lui Was- 
silko. Apoi, svonurile numai atunci nu pot fi băgate în 
samă, dacă faptele le desminţesc. În cazul de faţă însă, 
svonurile stau în deplină concordanţă cu faptele, respec- 
tive lipsa faptelor corespunde svonurilor. 

Şi în adevăr, deputaţii noştri pare că ocolesc cu 
sfială orice prilej care le-ar dovedi o activitate na- 
ţională (excepţie fac unii deputaţi dietali cari au făcut in- 
terpelări în chestii naţionale în dietă). Nu numai că ei nu 
arată nici cea mai mică iniţiativă în mişcarea noastră 
naţională (de ex. în chestia şcolară), dară ei stau de o 
parte, străini şi indiferenți, faţă de o mişcare româ- 
mească pornită din public. Nu avem decât să a- 
mintim, că pentru fondul nostru şcolar, afară de 
un deputat din, dietă, d. Dr. Vasilovschi, nici un deputat 
nu contribuie cu o sumă cât de modestă. Poate că Was- 
silko nu le dă autorizaţia de rigoare? E în adevăr o ruşine 
fără samăn pentru poporul român din Bucovina că sunt 
posibile astfel de constatări la adresa, conducătorilor lui. 


Până nu demult, faptul că elementul românesc în 
Bucovina dă mereu înapoi în faţa cutropirii rutene, a dat 
prilej la nesfârşite lamentări prin gazete, adunări şi con- 
vorbiri particulare. Acest fapt în general recunoscut, a 
tăcut pe unii idealişti ce nu sunt inițiați în tainele comer- 
ciului politic (căci aşa se prezintă politica noastră), 
creadă, că acele lamentări conţin şi o dorinţă de-a îndrepta 
răul, şi au pornit o acțiune cu scopul de a respinge pe 
cutropitori şi a întări elementul românesc. Acţiunea în 
adevăr a aflat răsunet la o bună parte de boieri, preoţi, 
profesori, amploiaţi, învăţători şi chiar cantori, numai re- 
presentanţii oficiali, deputaţii, ne fac impresia că toată, 
această mişcare le e incomodă, dovadă că nu-i dau nici 
o atenţie. 

Şi în chestia bisericească politicianii par a nu 
judeca cu acea seriositate şi conştiinciositate pe care 
o reclamă o problemă de o însemnătate capitală. Unii 
ar ceda cu uşurinţă multe, numai să se ajungă la 
un resultat, fără multă cumpenire, fără pătrunderea 
cuvenită a chestiei, şi parecă fără păs de respunderea ce 
au luat-o asupra lor. Aşa de ex. s'ar învoi ca sediul epis- 

copiei rutene să fie în Cernăuţi, şi biserica lor episcopală 
să fie zidită undeva spre Cuciurmare sau Manasterisca, 
poate pe toloaca militară, pe locul cel mai înălţat al Cer- 
măuţilor, ca să se vadă cât se poate de departe rușinea 
slăbiciunilor. noastre. Dacă le spui că această concesiune e 
un nou pericol pentru suburbii şi satele dela sud, ei îţi 
respund că e grija lor (adecă a politicianilor). să-l para- 
liseze. Doamne, Dumnezeule, parcă lumea n'ar şti ce 
plătește în vremea noastră grija unui politician pentru 
apărarea neamului! Nu ştiu dacă un politician se poate 
ironiza, în înconştienţa sa, pe sine însuşi întrun mod mai 
usturător. Las’ că judecata publicului românesc, care va 
trebui să, ratifice tocmeala aleşilor noştri, nu va lipsi, ar 
fi însă mai bine ca aceştia să apară înaintea naţiunii ca 
luptători vrednici de laudă şi nu ca inculpaţi.... 

Nu ne pare bine că suntem nevoiţi a da astfel de 
avisuri la adresa politicianilor noștri, a fost însă timpul 
suprem ca să li se spuie odată ce plăteşte activitatea lor, 
pentru a-i sili, sau să-şi schimbe atitudinea, sau să se mul- 
ţămească de posturile de onoare ce li-au fost încredințate. 


ÎN Oa ty- 
Pretențiunile Rutenilor în chestia bisericească. 


Ziarul „Czernowitzer Tagblatt“ publică în n-rul de Duminică, 
(23 c.) o notiță în care sunt formulate cererile Rutenilor pe terenul 
bisericesc. Dăm în traducere articolul acesta întreg, din care se 
vede cât de exagerate sunt aspirațiunile Rutenilor. Fi nu numai 
că cer mult, cât se poate de mult, dar nici nu se sfiesc să puie 
pretențiunile lor pe o bază învechită, recensământul din 1900 pa- 
tronat de Bourguignon. Bine înțeles că nu uită a cere şi școli 
şi stipendii. Va să zică moşiile românești păstrate de așezămintele 
de credință ale voevozilor și boierilor români, moștenire sfântă a 
noastră, să servească pentru a creşte dușmani ai românismului, 
recrutați dintre venetici galițieni? Dacă, Rutenii nu voiesc să în- 
țeleagă că aceasta ar fi o prădăciune a unui bun străin, atunci 
cel puţin guvernul să-și reprezinte clar situaţia 
noastră şi să ne înțeleagă durerea, refuzând spri- 
jinul său acestui fel de pretenţii, a căror realizare 
ar putea uşor să facă pe cei despoiaţi să-și piardă 
cumpătul. Şi atunci cine răspunde? Dar asupra acestor pre- 
tentli vom mai reveni. 

Acum iată articolul amintit mai sus, care conține cererile 
“Rutenilor: l 
„Biserica gr. or. în Bucovina se desparte în două dieceze 
independente; arhiereul diecezei române poartă titlul de „mitro- 
polii“, are sediul său în Cernăuţi și prezidează în sinodul mitro- 
politan, arhiereul rutean are titlul de „episcop“, e cu sediul ase- 
menea în Cernăuţi și depinde de mitropolit numai într'atâta cât 
privește curăţia credinței (sanctis et spiritualibus). Alte raporturi 
de atârnare pe cari le impune dreptul bisericii gr. orientale epis- 
:copului față de mitropolit, nu există între episcopul rutean și mi- 
tropolitul gr. or. Român (!). Un palat nou ca reședință pentru 
episcopul rutean nu e de lipsă, de oarece în palatul existent sunt 
¿destule încăperi pentru a da adăpost amânduror arhierei. Ar trebui 
însă ca pentru episcop să se zidească o biserică catedrală, de 
oarece, după normele dreptului canonic nu e permis ca doi epis- 
„copi să-și aibă sediul în aceiaș biserică catedrală. Despărțirea die- 
cezelor trebuie să se facă pe bază teritorială; săvârșirea despăr- 
țirii are să urmeze așa că, comunele cari după recensământul din, 
anul 1900 (!) sunt curat românești sau prezintă o majoritate ro- 
mânească, trebuie: să aparţie, diecezei române, iar comunele. cari, 
după acelaș recensământ, sunt curat rutene sau prezintă o majo- 
ritate ruteană, să aparțină diecezei rutene. Ce priveşte Cernăuţii, 
acest principiu se poate realiza numai în suburbii, și anume su- 
burbiile Roșa, Clocucica și Horecea au să aparțină diecezei române, 
iar Caliceanca și Manesterisca celei rutene. În centrul orașului, se 
lasă în sama credincioșilor de confesiune gr. or. să aleagă singuri, 
„cărei dieceze voiesc să aparțină, de oarece aice e vorba de o po- 
pulațiune cultă căreia nu i se poate impune o dieceză. În cea 
mai strânsă legătură cu această chestie stă și chestia mănăstirilor. 
În fiecare episcopie trebuie să existe mănăstiri, pentrucă cel ce 
aspiră la scaunul episcopal trebuie să facă o praxă de trei luni 
într'o mănăstire. Afară de aceea sè trimit preoți cari se discipli- 
nează pentru totdeauna sau pentru un timp anumit la mănăstire. 
Rutenii vor renunţa Ía trei din mănăstirile existente: Putna, Dra- 
gomirna și Suceava. Din contra, însă, ei revindică pentru sine 
„mănăstirea Suceviţei, deasemenea înființarea unei mănăstiri într'un: 
“district curat rutean şi anume în comuna Chrisceatec unde a existat: 
odată o mănăstire gr „or. Fiecare episcopie să fie asistată de un 
consistoriu pentru resolvirea afacerilor administrative, care se va 
compune din şese membri: arhiereul, vicarul general, Joi asesori 
plătiți, protopresviterul bisericii catedrale şi un membru al facul- 

täții teologice. La facultatea teologică sunt a se înființa catedre 
paralele cu limba de propunere română şi ruteană. Școala reală 
gr. or. din Cernăuţi va păstra caracterul de acuma, numai cât, la 
numirea puterilor didactice ar trebui considerată acea naţionalitate 
care în privința profesorilor e în minoritate. La acest institut 
ar trebui create cincizeci de stipendii dintre cari 25 de stipendii 
ar fi să se acorde elevilor gr. or. români, iar 25 elevilor gr. or. 
de naționalitate ruteană. Acelaş lucru să se stabilească și pentru 
liceul gr. or. în Cernăuţi, cu deosebire că numărul stipendiilor ar 
fi să fie mai mic. Gimnaziul din Suceava rămâne întreg al Româ- 
nilor; pentru aceea, însă Rutenii remân la pretențiunea de-a se 
înființa o școală secundară sau un institut superior întrun oraş 
rutean. Şcoala poporală gr. or. de băieţi e a se desființa (!), de. 
carece. ea de present nu mai este indispensabilă. Administrarea 
primeşte întru atâta o schimbare întru cât influența, în această. 
privință, ce a avut-o până acuma mitropolitul gr. or., se con- 
cede acuma și episcopului rutean în. aceiaș măsură (!). Folosirea. 
mijloacelor fondului revine ambelor. dieceze în. aceiaș măsură și 
guvernul nu are voie a se adresa în afaceri românești episco- 
pului, şi în afaceri rutene mitropolitului pentru a le solicita o. 
părere“. 

Acestea sunt cererile Rutenilor pe terenul bisericesc. Ele se. 
basează aşa zicând pe conţelegerea delegaților români căci comu- 
nicatul oficios e înțeles de Ruteni în acel fel cum îl interpretăm 
noi în alt loc al foii, adecă: „drepturi egale pentru ambele naţii 
pe terenul bisericesc“. Vă place, domnilor delegați? Vom vedea. 
cum o să-i placă publicului românesc. 


Chestia bisericească. 
(Comunicat oficios). 

Sâmbătă la 1 Martie a. c. la 5 ore p. m. sa întrunit delega- , 
țiunea însărcinată cu regularea chestici bisericești la consfătuirea, 
întâia. Din partea Românilor au luat parte la aceasta consfătuire 
delegaţii: cons .aulic Stefanelli, precum și 'deputaţii Simionovici, 
Nicu de Flondor, Dr. Tarnavschi, baron Constantin Hurmuzachi 
şi Dr. Eusebiu Popovici. Din partea Rutenilor au participat vice- 
căpitanu: țării Draczynski, deputaţii Wassilko, Omelian Popovici, 

Pihuliak şi Dr. Halip, precum și delegatul Dr. Koropatnicki. 
Conducători ai ședinței au fost aleși consilierul Stefanelli și 
“deputatul Pihuliak, secretari delegaţii Dr. Tarnavschi și Dr. Koro- 

patnicki, —. s'a căzut totodată de acord ca fiecare şedinţă să fie 
prezidată  schimbiş (adică odată de un Român, altădată de un 
Rutean). l 


După ce consilierul Stefanelli salută pe cei prezenți si își ex- 
primă dorința ca conferența să ajurigă la ținta împăcării bisericești 
prin prevenire moderată, din amândouă părţile se începe discuţia. 

Aceasta a durat peste trei ore și s'a ajuns la convingerea una- 
nimă, că interesele amânduror naţionalităţi, cari trăiesc la un loc 
în arhidieceza gr. or. Români și Ruteni se pot satisface cel mai 
bine, dacă s'ar face o despărțire a actualei metropolii în două 
episcopii naţionale independente. 

Statorirea punctelor pe cari ar fi să se baseze această separare 
se va face în conferenţele următoare. 


—— —— most ED Doo — 


Serata mazililor şi răzeşilor. 


Serata societăţii „Mazililor şi Rezeșilor bucovineni' ‘din 23 
Februar a. c. a avut o reușită strălucită. Spaţioasa sală a „Casei 
Germane“ era de tot plină, din toate stările societății românești 
puteai vedea representanți în număr foarte imposant. 

Cu o animaţie de nedescris s'au început dansurile şi au durat 
cu aceiaș voie bună, cu aceiaș veselie până la orele şese dimineața. 

Două lucruri am avea de relevat la serata răzeșilor. Întâiu 
lipsa de feţe oficioase, al doilea caracterul curat național al seratei 
acesteia. 

Pe când toate întreprinderile de felul acesta caută să strălu- 
cească pe întrecute prin aceea ca să întrunească represintanți ai 
întregii oficialități, de unde urmează și coloritul internațional sau 
cosmopolit pe” care îl capătă toate balurile societăţilor naționale, 
aranjează societatea Mazililor și Rezeșilor de câţiva ani dearândul 
serate cari mau pretenția să strălucească prin lux, dar care într'a- 
celaș timp renunță la presența oaspeților de alte naţii și care nu 
râvnește nici la parada cu represintanţi ai diferitelor oficii. 

Dar în lipsa acestei străluciri exterioare, întrunesc aranjările 
societăţii rezeșilor o calitate care li lipsește balurilor celor mari, dacă 
nu în total atunci măcar în parte, și anume intimitatea ce dom- 
nește între oaspeți. Căci doar e lucru evident, și e natural, că 
numai atunci te poți petrece în deplină voie bună, dacă te petreci 
«cu ai tăi și între ai tăi. | 

Orice etichetă exagerată, orice formalitate dispare din rândurile 
oaspeţilor cari se simţesc ca acasă la ei și se petrec ca într'o familie 
în care domneşte cea mai frumoasă armonie și unde toate fețele- 
„care le întimpini îți zimbesc prietenos și vădesc o sinceritate ne- 
prefăcută. 

Dar pentru aceasta nu i-a lipsit seratei numite nici farmecul 
eleganței. O variație de toalete, între cari plăcut contrastau câ- 
teva costume naţionale, formau coroana salei germane. În mijloc: 
erau dansatori în număr impunător, între cari represintanți ai tuturor 
societăților academice ocupau locul de frunte. 

Tot publicul, atât domnii cât și damele au cele mai bune im- 
presii dela serata mazililor și rezeşilor şi cele câteva oare petrecute 
la serată li-au oferit bun prilej pentru o distracție însuflețitoare 
şi înălțătoare. 

Şi comiietul societăţii poate fi mândru de reușita seratei aces- 
teia, aranjată într'un timp „critic“ cum zice toată lumea și care 
a avut un resultat așa de frumos. 

În fine trebuie să observ că și muzica de sub conducerea 
iscusitului Iancu Păuş din Hliniţa s'a achitat foarte bine de da- 
torinţa sa şi merită toată atenţia publicului românesc. 


Spectatorul. 


„Chestiunea bisericească în Bucovina“. 


(Broşura d-lui consilier aulic T. V. Stefanelli.) 


Domnul consilier aulic T. V. Stefanelli, membru al Academiei 
Române, a publicai, în April și Maiu 1912, un articol despre 
chestia bisericească în revista „Țara-Nouă“ din București, care a 
apărut şi în extras şi este deci accesibil publicului. Aice se do- 
cumentează, pe baze datelor istorice, caracterul românesc al bi- 
sericii noastre, se arată că fondul gr. or. este un fond istoric: 
românesc şi se dă o expunere luminoasă a întregii chestiuni 
bisericești. Broşura este de mare valoare pentru o orientare te- 
meinică în această direcţie și e de recomandat cu toată căldura 
publicului românesc, mai ales însă, și cu toată insistența, colegiior 
d-lui Stefanelli din comisiumea ce are să hotărească asupra ches-: 
tiunii numite. În scopul acesta, învităm pe d. Stefaneili să deie- 
un număr oarecare de exemplare în deposit la o librărie pen-- 


v 


tuca publicul să şi-le poată procura. 2 

Din această broșură ne permitem; a face câteva excerpte cari 
“sunt în deosebi însemnate și actuale și trebuie răspândite cât se 
“poate de mult. Dăm deci: numele donatorilor din ale căror danii 
se compune fondul gr. or., politica organelor administrative faţă 
«de Români şi „Puţină statistică“. i 

Numele donatorilor. — Moșiile acestea (ale mănăstirilor) 
cu o suprafață de 255.280 de „hectare, fusese dăruite sfintelor lo- 
cașuri din Bucovina numai de cătră Domnii și boierii moldoveni, 
precum și de câțiva Mitropoliţi și egumeni din Moldova, astfel 
că tondul greco-ortodox bisericesc din Bucovina 
se alcătuește numai din moșii dăruite de Români 
şi este deci un fond istoric românesc. În Arhivele Di- 
recțiunii fondului, pentru fiecare moşie se află toate documentele 
justificative şi uricele 'de donațiune, iar în tabula ţării din Cer- 
năuţi se află în copii toate actele devolutive ale acestor proprietăţi. 

După documentele din aceste Arhive şi acte, numele dona- 
torilor este următorul: Voevodul Alexandru cel Bun, Ștefan Vodă 
«cel Mare, Petru Vodă Schiopul, Vasile Lupul Vv., Constantin Ce- 
han Racoviţă, Vv., Doamna Ruxanda, soția lui Alexandru Lă- 
pușneanul Vv., Ştefan Petriceicu Vv., leremie Movilă Vv., Petru 
Rareș Vodă, lancul Sas Vodă „Bogdan Vodă, fiiul lui Ștefan cel 
Mare, Ştefan Tomşa Vv., Grigore Ioan Calimah Vodă, Domnița 
Maria, nepoata Voevodului Laţeu, Episcopul Calistru al Rădăuțului, 
marele vornic Gheorghe Cupcean din Cupca; Maria Comisoaea şi 
Irina Stolniceasa, fiicele Vistiernicului Pelin; Filotei, episcopul Hu- 
şilor; Daniil Nacul călugărul; Mihul, preotul din Siret; Gheorghe 
Movilă episcopul; logofătul loan Solomon; Maria soția acestuia și 
Paraschiva sau Mica, soția marelui vataf Udrea, amândouă surori 
și nepoatele lui Luca Arbore; Iordachi Cantacuzin, vornic mare; 
Mitropolitul Anastasie Crimea; Irina fiica lui Gheorghe Mânzul 
împreună cu soțul Grigoraș;  medelnicerul Ionașcu Isăcescul; 
Tudosia;: Toader Brahă cu soția Antimiţa; boerul Bril; călugărul 
rariul; vornicul de ţara de sus Grigorcea; Gheorghe Movilă mi- 
tropolitul; egumena Giurgea; vornicul de poartă Dan cu soția 
Teodosia; Toader Brahă cu soția Antimiţa; boerul Bril; călugărul 
Natanail Calmuţchi; Catrina, soția mazilului loan Samson; ma- 
zilul Atanasie Țintă; Gheorghe Țintă; Iordachi Tomorei (la Pum- 
nul: Tomăsei); Ştefan Giurgiuvanul; Ioan Tăutul; Const. Turcul; 
Toader Preda Hagiui; căpitanul Mihai Talpă; Constantin Talpă; 
Grigore Botez; leremie Botez; loan Cozma; Isac Cocorean; Const. 
Volcinschi; Nicolai fiul lui Sandul Săvescul, călugărit sub numele 

Nazarie; Dumitru Pară, starostele Cernăuţului; Gheorghiţă On- 
ciul; Dumitraș Gafencu; Toader Grigoraș Costea; Ioniţă, ginerele 
lui Nicolai Cuparencu ; Ilie Ţintă; lenachi Chirescul; Manoli Sam- 
fir; Gligoraș Pinteleu; IonițăBontăș; Gheorghe a lui Andronachi 
Vlad; Ştefan Tabără; Solomon Bârlădeanul; Ileana, soția marelui . 
Ban Savin, fiica lui Vasili Ceaurul; loan Marcu. 

Politica organelor administrative față de Ro- 
mâni. — Şi guvernorii ce urmară (după satrapul Bourguignon) 
până la sfârșitul anului 1911 se ţinură de acest princip (politica a-~ 
dormitului), şi în toată tăcerea urmară politica lor antiromânească 
pe terenul bisericii, al școalelor şi al limbii favorizând pe Rutenij 
în toate privinţele. 

Dacă: ne-am pune întrebarea de ce ocârmuirea are astfel de 
atitudine față de Românii din Bucovina, cu greu am putea să 
pătrundem și să luminăm această enigmă, căci doar nu putem 
presupune că guvernul ar avea frică de acest mic număr de Români 
vineni care reprezintă întreg neamul românesc din toată Cis- 
laitania, de oarece loialitatea lor, devenită proverbială, e pe de- 
plin cunoscută, și la toate ocaziunile a fost lăudată de venerabilul 
Monarh care dela 1848 cunoaşte acest popor credincios și liniştit. 

După noi, această politică este o politică mioapă, care tinde: 
să extermineze Pn 'slavizare ultima rămășiță de Români din Au- 
stria cislaitană, şi să lățească tot mai mult slavismul, care a devenit: 
un pericol pentru imperiul austriac. Această. politică este şi con- 
trară ideii de stat, care cere întărirea elementului german şi a ori- 
cărui alt element contrar slavismului, precum este în Bucovina 
elementul român, care nu a manifestat niciodată tendința de 
a romaniza pe germanii din țară, dar nici germanizat nu a fost, 
şi de aceea, dacă ar fi fost ajutat de un guvern înțelept şi prevă- 
zător, ar fi mers mână în mână cu poporul german din Bucovina 
şi ar fi format astfel o stavilă. puternică: în contra slavismului 
potopitor. Dar precum am văzut, organele administrative au pur- 
ces cu totul altfel în Bucovina. și aw favorizat dela 1865 încoace 
numai pe Ruteni. 

Puținä statistică. — Ca să putem aprecia cu deplină 
cunoștință de cauză lupta ce o poartă Românii cu Rutenii pentru 
biserică, suntem siliți a face puţină. statistică, şi pentru acest scop 
ne von: folosi de datele oficiale ale celui mai noi recensământ tăcut 
în 31 Decemvrie 1910. După acest recensământ, numărul total al 
Românilor din Bucovina este de 273.254, iar cel al Rutenilor 
305.101. Dar Românii cunose prea bine peripeţiile prin care a 

trecut acest recensământ și numărul Românilor cari în contra decla- 
rațiunii lor au fost trecuți de cătră organele oficiale în lista Rute- 
nilor, precum s'a întâmplat aceasta cu Românii din comunele mixte 
Şi cu cea mai mare parte din Mazilii și Rezeșii români. Dacă re- 
censământul nu ar fi fost rășluit astfel în favoarea Rutenilor, re- 
sultatul ar fi-cu totul altfel pentru Români. Suntem însă fatalmente 
siliți să ne reținem de idaiele oficiale ale acestui recensământ, pentru 
că și guvernul se razimă! pe ele. Conform cu aceste date față de 
273.254 de Români, numărul Rutenilor este arătat cu 305.101. 
Dar în acest număr sunt cuprinși și 26.181 de Ruteni greco-ca- 
tolici. Aceştia nu au nici un drept a se amesteca în afacerile 
bisericii ortodoxe, prin urmare îi vom scădea din numărul total 
al Rutenilor, și astfel ne rămân 278.920 de Ruteni greco-orientali 
față de 273.254 de Români. Avem deci numai cu 5.666 mai mulți 
Ruteni greco-orientali decât Români. 

Faţă de acest fapt stabilit prin datele. oficiale, frecare om 
serios își va pune întrebarea: se poate ca acest plus neînsemnat 
al Rutenilor să aibă dreptul a interverti tot caracterul românesc 
al ţării și al bisericii ortodoxe din Bucovina? Numai o rea voință 
ar putea afirma aceasta și numai o ocârmuire părtinitoare ar putea 
favoriza pretențiunile Românilor, bazate pe acest plus al numă- 
rului lor, mai cu seamă când știm cât de multe mii de Români 
greco-orientali au fost trecuţi în listele Rutenilor, înmulțind astfel 
numărul Rutenilor greco-orientali. 

Deosebit interes prezintă raportul numeric între Români și 
Ruteni în capitala ţării Cernăuţi. Datele oficiale stabilesc numărul 
Românilor din Cernăuţi cu 13.440, iar pe cel al Rutenilor cu 
15.254. Dar între acești 15.254 de Ruteni din Cernăuţi, sunt, tot 
după datele oficiale, 9.588 de Ruteni greco-catolici, cari nu au 
nici un drept de amestec în biserica greco-orientală. Scăzând acest 
număr din numărul de 15.254, ne rămân în Cernăuţi numai 5.066 
de ruteni ortodoxi față de 13.440 de Români de aceiaș lege. 

„Faţă de acest fapt, ni se pune întrebarea: fost-a îndreptăţită 
concesiunea făcută Rutenilor din Cernăuţi de a întroduce limba 
lor ca egal îndreptățită în biserica catedrală, unde liturghia se 
ține totdeauna pe jumătate românește și pe jumătate ruteneşte, iar 
predica într'o duminică româneşte şi în ala rutenește? Nu in- 
volvă aceasta o strâmbătăţire a Românilor din Cernăuţi? Dar 
faptul este împlinit și a fost sprijinit de organele ocârmuirii în 
părinteasca lor solicitudine de a exercita renumita —- mai potrivit 
„am zice rău numita — lor ausgleichende Gerechtigkeit. 
ao Doee— — 

Spenul în parlament. 


Spenul, deputat în parlament din grația comisariului Kesch-- 
mann, a aflat de cuviință a trata de renegaţi pe cei mai de frunte 
şi cei mai vrednici clerici ai noștri începând cu consilierul con- 
sistorial d. Dionisie cav. de Bejan și sfârșind cu Înalt prea Stinția. 
Sa Mitropolitul. Lasă că am dovedit noi nu odată că numele ca 
Bejan şi Repta — respective Ripta, aflătoare în documente româ- 
nești de © vechime de sute de ani, nu au fost nici odată ruteni, 
ci numai Români. l 

Cât privește numele ca Voiuţchi şi Voloşencu suntem de ase- 
menea în stare să dovedim cu documente că sunt româneşti. Nu- 
mele Voronca e tot așa de românesc ca și celelalte, dacă se în- 
doiește d. Spenul, atunci poftească să vie la Horecea sau Ostriţa. 
unde va afla maică jumătate de sat de Voronceni, gospodari ro-: 
mâni cari nu știu nici o boabă ruteneşte. Se vede, domnul Spenul 
nu e în stare să aducă nici o dovadă pentru aserţiuniie sale tă-: 
cute în parlament şi le-a făcut din prostie sau rea voinţă sau și 
din una și alta știind că nimene nu se va scula să-l contrazică.. 

Mai departe a afirmat deputatul ucrain, Spenul că Bucovina a 
fost o ţară ruteană, că domnitorii Moldovei s'au folosit de limba. 
ruteană în vorbă şi în scris, că boierii români până nu demult 
vorbeau rutenește, că în vechile mănăstiri și biserici românești 
inscripţiile erau deasemenea rutenești (măcar bine că concede că 
vechile mănăstiri şi biserici erau româneşti — deşi purtau in- 
scripţii — „ruteneşti“ și așa mai departe. O minciună mai încor- 
nurată ca alta şi Spenul nici singur nu crede că ar fi în stare 
să dovedească afirmaţiunile sale. 

În fine nu ne prinde mirarea că Spenul a putut să înşire în. 
orațiunea sa atâtea prostii şi atâtea minciuni, căci dacă nu în-: 
curca la prostii şi minciuni de unde ar fi luat o orațiune așa de: 
lungă și, în fine, dintr'un cap prost cum să iasă ceva cuminte. 

Dar ne mirăm de alta ceva. Din cei 5 deputați români cari 
au să reprezinte interesele românești nu a fost oare nici unul în 
stare să-l tragă la rezon pe d. Spenul şi să arete parlamentului. 
„întreg că deputaţii ucraini numai cu minciuni operează contra 
noastră? Nu a fost acesta un prilej foarte binevenit de a învăţa 
minte pe Spenul ca să nu mai cuteze altă dată a spune la min- 
ciuni chiar în parlament. Se vede că deputaţilor noștri le umblă. 
gândul după alte cele, ei îşi bat capul cu politica mare, politica 
Europei întregi, nu caută însă să-l apere pe poporul care i-a ales.. 
Dar va veni vremea unde alegătorii li vor cere socoteală pentru: 
isprăvile lor şi atunci amar li va părea rău. 

Cum mătrășesc străinii averea fondului 
| „ religionar. 


Şcoala de negoț și meserie („Handels- und Gewerbeschule“} 
din Cernăuţi capătă din fondul religionar suma însemnată de 1200 
cor. pe an cu menirea ca din banii aceştia să se sprijinească elevi 
sermani şi silitori cari urmează studiile la școala aceasta și sunt 
de confesiune ortodox-orientală. De șesesprezece ani se dă în 
fiecare an subvenţia aceasta, dar direcțiunea școalei numite încă 
n'a făcut nici odată raport Consistorului unde să se arete cum 
s'au folosit banii din fondul religionar. Nici fostul director Rom- 
storfer şi nici cel actual d. consilier guvernial Kolbenhever nu au 
făcut lucrul acesta care era de datorința lor. Consistorul în fine 
a cerut în două rânduri supunerea. raportului de cătră direcția 
şcoalei. dar directorul actual d. Kolbenheyer are, se vede, motive 
temeinice ca să nu raporteze. 


Şi moiivul principal pentru nesupunerea raportului despre fo- 
losirea banilor din fond zace în împrejurarea că banii aceștia, în 
cea mai mare parte, nu au fost întrebuințaţi conform menirii lor. 
În loc să se sprijinească numai elevi greco-orientali s'au distribuit 
banii la elevi de toate confesiunile, chiar și la jidani. Şi nu odată 
copii de-ai noștri au trebuit să părăsească şcoala din pricina sără- 
ciei, pecând alții se ghifiuiau din banii fondului fără a avea nici 
un drept la aceasta. Ba, ce ar fi și mai condamnabil, se vorbește 
că cei puţini elevi de-ai noştri dela școala de negoț și meserii fură, 
examinați adese aşa de riguros ca să nu poată corespunde și ca 
mai uşor: să poată fi trecuţi cu vederea la distribuirea subvenţiilor 
din banii fondului. 


Odată ce directorul nu vra să steie de vorbă cu Consistorul 
se impune necesitatea ca guvernul să cerceteze afacerea aceasta cu 
toată stricteţa și să purceadă conform legilor fără nici o consi- 
derare față de cei vinovaţi. Căci noi nu vom tăcea ci vom aduce 
cazuri concrete și vom vesti publicului incorectităţile ce se comit 
sub mantaua oficialități: înstrăinându-se banii fondului dela menirea 
lor. Mai întâiu însă așteptăm să auzim pe d. Kolbenheyer, consilier 
guvernial și director al școalei de negoț şi meserii. Să ni se arete 
în ce măsură au beneficiat elevii de religia ortodox-orientală din 
cele aproape 20 de mii de coroane incurse dela fond în cei şese- 
sprezece ani și de acolo vom face înoi comentarul necesar. Am căutat 
să ne informăm din anuarul d-lui Kolbenheyer asupra întrebuinţării 

banilor din fond, dar am putut afla numai atâta că de pildă în 
anul 1912 s'au distribuit banii la 6 elevi, fără să se numească pe 
nume cei ajutoraţi. Am dori să ştim numele celor ce au căpătat 
câte 200 cor. pe an, o subvenție foarte frumoasă. — Vom reveni! 


v : i PARI 
Earăş biroul de meliorațiuni. 

Ne-am ocupat în organul nostru în câteva rânduri de biroul 
de melioraţiuni de sub conducerea d-lui consilier Heinrich Schmidt 
şi am adus dovezi atât de sdrobitoare privitor la purtarea necorectă 
a d-lui Schmidt faţă de interesele românești în general şi față 
de funcționarii români în special că domnii deputaţi loan cav. de 
Cuparencu și Dorimedont Popovici s'au simțit îndemnați a face 
e în dietă folosind în prima linie materialul adus de 
noi ca substrat pentru interpelațiunile lor. 

În urma interpelării foarte energice a d-lui Dorimedont Po- 
povici sa şi tras d. consilier Schmidt în cercetare disciplinară şi 
dacă cercetarea aceasta va fi făcută în mod obiectiv și cu toată 
serioşitatea, nu numai de faţa lumii, atunci suntem siguri că vor 
ieși la iveală lucrurile compromiţătoare pentru d. Schmidt în- 
tocmai precum le-am presintat noi publicului cetitor. 

Dar chiar nepărtinirea ce ar trebui să o arete în afacerea 
aceasta aceia ce au să facă ancheta samănă a li lipsi cu totul 
domnilor Simiginovici, directorul birourilor ţării, şi d-lui Kajetan 
Stefanowicz, president al consiliului cultural al ţării și aporton 
al biroului: de meliorațiuni. 

În special d. Stefanowicz, care și dânsul a căpătat o refenea 
sdravănă dela d. deputat Dori Popovici cu prilejul iriterpelări; 
sale, a declarai că d. Popovici are dreptate şi că interpelația sa e 
foarte bine intemeiată, l-a rugat însă pe d. interpelant Popovici 
să atenueze puțin acuzele grave din interpelație („Milderung ei- 
niger Härten in der Interpellation“) și în schimb i-a făgăduit 
acestuia că va läsa în sama altora referatul asupra biroului de me- 
liorațiuni. A și cerut concediu pe 3 luni și a plecat, dar abia a 
trecut o lună şi d. Kajetan Stefanowicz s'a întors parându-i rău 
să-l lase pe d. Schmidt fără sprijinul său. Ne miră mult de ce 
d. Stefanowicz îşi dă așa de mare silință să-l scoată din glod pe 
șeful biroului de melioraţiuni, unde acesta nu numai românilor 
le-a făcut zile amare dar și pe polonul Lukasiewicz la scos din 
pâne și d-sa, deci, din punct de vedere național, nare motiv să-l 
sprijinească. 

Dar asta nu ne impoartă în fine, ci nouă ni merge într'aceea ca 
să se facă odată rânduială în biroul de melioraţiuni. și funcționa- 
rilor români să li se facă dreptate în toată privinţa. 

Dacă d. Stefanowicz se crede obligat a contribui la şicanarea 
românilor și la încătușarea funcționarilor dela biroul de :neliora- 
țiuni, atunci să nu-i fie cu bănat dacă și noi ne vom ocupa 
puțin de cinstita sa persoană, un ciocoi armeno-polon care se 
sbate ca peștele pe uscat pentru a căpăta o decorație sau nobilitarea 
atât de mult dorită. Ne vom ocupa de exportul eșuat de lucrători 
la Argentinia al cărui spiritus agens a fost d. Stefanowicz și de 
multe alte lucruri cari nu-l vor arăta pe d-sa într'o lumină tacmai 
favorabilă. 


Un institut pentru cunoaşterea istoriei Ro- 
„mânilor de peste hotarele regatului. 


În Ianuarie a. c. a apărut în „Neamul Românesc“ al d-lui 
Iorga o corespondenţă interesantă subscrisă de „Un Bucovinean' 
în care se propune crearea unui institut care să aibă menirea a 
studia istoria: și condițiile de: traiu. ale Românilor din ţările de 
peste hotarele regatului, întregind astfel și rectificând, atât pentru 
Români, cât și pentru străinătate, informaţiile asupra întregii na- 
țiuni române. Extragem din acest articol următoarele: 

Anul acesta, s'a înființat la iniţiativa unor oameni cu iubire 
de neam un Institut, care scoposește, a ni face cunoscute ţerile 
vecine. Înființarea Institutului acestuia merită toată „auda. Dacă 
Sa putut deci înființa un institut ca acesta, cu atât mai ușor 
Sar putea înființa un Institut pentru cunoașterea istoriei Ro- 
mânilor de peste hotare, căci este bine să cunoşti pe vecinii tăi, 
dar înainte de toate trebuie să cunoşti pe fraţii tăi de acelaș sânge. 
Un'astfel de institut ar fi cel mai bun mijloc pentru a face odată, 
pentru totdeauna capăt indolenţei turcești cu care e privită astăzi 
` chestia naţională de peste hotare, de majoritatea Românilor din 
Regat. Patru lectori, un Bucovinean, un Transilvănean, un Ba- 
sarabean și un Român din Balcani (pentru Românii din Bulgaria, 
Serbia și Albania) ar avea să ţie în curent lumea academică din 
România despre toate mișcările Românilor de peste hotare. lar 
fiecare student român ar trebui silit, printr'o rânduială anumită, 
să asculte cursurile acestea, sau măcar să dea un examen mic la 
Institutul acesta, înainte de ce absolvează, ca să nu se întâmple 
cazuri, ca inginer, ba chiar profesori români să n'aibă nici o 

știre, de exemplu de existența Românilor bucovineni (un caz ce 
mi S'a întâmplat înainte cu trei ani în Brăila): de Românii din Serbia 
nici nu vorbesc; să nu fi venit războiul balcanic, cei mai puțini, 
ştiau de existenţa lor. Cred că minimul acesta de jerifă națională, 
care se cere dela studenţimea românească, va fi- adusă cu plăcere, 
căci nu e un lucru aşa de mare. Dacă o pot face studenții 
de peste hotare, de ce să n'o facă și studenţii din Regat? 

Afară de aceea ar trebui ca Institutul să susţie o revistă, 
care ar avea scopul de a informa lumea românească în chestia 
aceasta. i 

Acestea, precum și conferințe ţinute despre Românii din toate 
părțile, de oameni în cunoştinţa cauzei, angajați anume pentru 
aceasta, ar fi mijloacele Institutului pentru informarea opiniei pu- 
blice din România. | 

Institutul acesta, ca să-și îndeplinească pe deplin rolul cel 
mare, ar trebui să îngrijească şi pentru informarea străinătății în 
privința tuturor chestiilor românești, căci aici stäm și mai rău. 

Aceasta ni-au arătat-o în deajuns articolele scrise acum cu 
ocazia războiului balcanic despre Români și România, în care 
am putut ceti cele, mai mari prostii. Nu amintesc mulţimea de 
opere istorice, etnografice, etc., ale străinilor, cari ni arată că au- 
torii lor sunt mai bine informați despre Hotentoţi decât despre 
Români. Înainte cu câteva zile mi-a căzut în mâână o istorie a 
Imperiului austriac. Toate popoarele monarhiei au fost tratate 
în deajuns, numai noi nu. În cartea aceasta se vorbește pe o pa- 
gină întreagă de mediocrul „poet“ rutean Fedkowicz, fără să se 
amintească nici o persoană din literatura noastră: Coșbuc, Sla- 
vici, Goga” aici nu-s numiţi. Toate acestea numai spre folosul 
nostru nu pot fi. Trebuie întreprins ceva ca să se schimbe lucrurile. 
Iniţiativa trebuie să pornească dela noi, căci nu poţi cere dela un 
străin, ca el singur să se informeze de tine. Începutul s'a și făcut. 
D. Iorga şi alți câțiva au scris multe cărți despre Români în 
limbi străine, însă ca să se ajungă scopul în întregime, e nevoie - 
de o murică sistematică. 

Lucrul acesta ar cădea în sarcina Institutului sus numit, cate 
ar avea de scos o revistă nemțească și una franțuzească. Re- 
vistele acestea lunare sau Semi-lunare ar conţinea articole depre 
istorie, literatură (traduceri din românește), ţinând astfel în cu- 
rent lumea mare cu toate mișcările culturale ale Românilor. Un 
ziar politic mai mare la Viena (scris nemțeşte) tot ni-ar folosi 
foarte mult: suntem unicul popor dintre cele opt din monarhia 


GAZETA MAZILILOR ŞI RĂZEŞILOR 257 


austriacă, care n'avem un ziar de informaţii pentru străini; însă 
aceasta nu cade în competința Institutului sus numit, care va 
avea să fie mai mult o instituție culturală. Se vorbește că se va 
scoate o gazetă nemțească la Viena. Dacă s'ar face aceasta, trebuie 
“făcut așa ca ziarul respectiv să fie unul care să reprezinte interesele 
românismului de pretutindeni: Guvernul românesc e obligat să 
sprijinească o acţiune de felul acesta. Ar folosi mai mult decât 
„gazetele de partid din București scrise franțuzește care nu discută 
mai de loc chestii de ordin mai înalt. 


e De — 


Documente. 
Hotărâre.*) 

Fiind că s'au arătat din scrisorile ceau dat jăluitorii Ioniță 
Costrăș i Vasile Cocea, și dintr'acele ce au arătat Enache Istrătuţă, 
— viind despre parte fămeii sale înnaintea giudecății precum : 

1. Părţile de moșie acele cu pricină Ivancăuţii, Ispasul, Stă- 
neștii și Jadova au fost căzut dela părinții ei zăstre la dânsa; 

2. Bărbatul a Cotomăniţii anume Procopie Dascal au fost 
zălojăt aceste părți de moșie de. zăstre a ei la Deleanul Canta- . 
uzino drept 250 lei, iară el după ce au luat hotărâri de la divan 
le-au fost lăsat la Ioniţă Costrăș i Vasile Coce drept 350 iei, adecă 
trei sute şi cincizăci de lei; și. i 

3. au fost hotărăt la 24 Iunie 1777 Directorul Şmidbauer ceau 
fost aicea, cercetănd între înbe părțile pricinile lor, au fost hotărât 
într'acesta chip, ca ea Dochița Cotomăniţa și drepți clironomii ei 
întorcănd 250 lei, adecă doao sute și cinci zăci lei, să'ș între la 
stăpănire părţilor ei de mosie, iară Ioniță Costrăș și Vasile Coce 
să aibă aș cerca acea 100 lei, adecă una sută de lei ceau dat 
pentru moşiile mai mult de la Deleanul Cantacuzino. 

le dar hotărâre ce sau făcut dela Directoriatul atuncea și acum 
cu atăt mai vărtos să întăreaște, fiindcă Ioniță Costrăș i Vasile 
Coce şau luat cu adevărat acele 250, adecă doao sute și cinci 
zăci de lei de la Dochiţa Cotomăniţa la anul 1777 în mânile sale. 

Drept aceasta Ruxanda, fiica a Cotomăniţii care să află mä- 
ritată după Enachie Istratuţă să și întărește printr'aceasia a fi 
„clironomă dreapiă după Dochiţa Cotomănița mama e:, prin care 


*) In posesia d-lui loan cav. de Baloşescul, mare proprietar în Comăreşti- 
„Beţcov. 


2 pt 8 X 
(3) GAZETA MAZILILOR ŞI RAZEŞILOR 


întăritură să între la stăpănire la mai sus pomenitelor părți de 
moșie, adecă la Stănești cinci odgoane, la Ivancăuţi patru odgoane 
şi giumătate, la Ispas la al doaozăcile parte din tot satul în Ținutul 
Cernăuţului și la Jadova ot Ținutul Sucevii la zeace odgoane. -— 
Inpreună să poruncește jăiuitorilor Costrăș i Coce ca să aibă a 
da la măna Ruxandei toate scrisorile acestor părți de moşie, după 
cum şi la voea lor rămâne aș căuta păgubire ceau avut cu pricina 
cumpărării acestor numitelor pärt de moşiea dela vânzătoriul Ioniţă 
Deleanul Cantacuzino. 


De la chesaro crăesc a Cerhăuţului diștrict auditoriat. 
Cernăuţ 1783, Mai 5 cal. nou. 
Hienţingher, cap. şi diștrict auditor. 
Mărturiea *) 

Făcut-am adevărată mărtoriea noastră, la mäna sa lui Ton Stân- 
gaciu şi Ştefan Stângaci, din satul Boianciucul ot țănutu Cernăuţu- 
lui din partea ţisăriiască, precum că avănd noi: 4= stânj(ini) pol 
gospod, [în sălește şi la cămpu după care curg Hlizile în Boianciuc, 


și noi find cu “Îăcuința noastră aice în țănutu Fașilor, în pămăntu 
țării Moldovi, acea bucăţă de moșie sau stăpănit de Ion Stângaci 


i Ștefan Stăngaci, fiindu-ne frați, — și ne învoia pre noi, ~- care- 
deci viind în astă vară, pe vreme coasăi la noi, ne-au întrebat 
de vindem parte ace de moşie a noastră de istov, — şi de 
vindem or cumpăra-o de la noi, — și fiind că noi o avem de 


văndut fiindu-ne piste mănă a o stăpăni, — liam arătat, — că 
o vindem şi stănd la tocmală leam lăsat-o cu preţ 24 galbeni, 
cu opt galbeni ceam fost luat de la dum.-lor mai înnainte, — și 
neavănd bani să ne de atunce, au rămas așăzare între noi ca 
acumu după crăciun să ne aducă bani, și să le dăm zapis de 


vănzare, — iar viind la noi Gheorghie Pădure den Boianciuc, — 
la 18 zile a trecutei luni, Dechemv. — ni-au îndemnat ca să-i 
vindem lui moșiea, acei: 4 pol. stănj. arătați mai sus, — și noi. 


deodată niam apărat să nu-i vindem, fiind că nu este părtaș la 
moşiea acolo, şi liam (sic) arătat că am făcut toemală cu numiții 
Stângaci, — şi am luat 8 galbeni din tocmală, iar el au răspunb, 
cumcă Stăngăceștii aceștia nu au putere să cumpere, și mai mult 
nu vor adaoge a veni pentru cumpărat, ce fiind bucuroși să'ș jea 


*) in posesia d-lui Nicolai Stângaci, secretar la direcţia poştelor în Cer- 
năuţi. A se vedea şi no. 13 al gazetei noastre pg. 206—207. 

banii înnapoi, — or veni cu vreme de or lua banii, — încredin- 
țându-ne cu giurământuri groznice după obiceiu lui — arătănd 
multe halpiuri (?) zicănd și aceasta că de nu i-om vinde lui, 

apoi moșiea va rămâne prăpădită, — și că Stăngăceștii îndemna și 
„pe alţii de acolo din Boianciuc să o văndă, și alte multe, şi așa 
înșelăndu-ne pre noi, i-am văndui drept: una sută lei bani tur- 
cești, care bani i-am luat toți deplin, socotind că or fi adevărate 
„arătările lui, iar că scrie în zapisul nostru că niau dat: 45 gal- 
beni, — noi am stătut pricină să nu s(ă) pue așa, dar el neau 
îndemnat zicănd că așa este obiceiu în cordon de să pune în 
zapisă. —- Acmu viind Stăngăcenii cu toți banii deplin, să ne 
„de, şi să iea zapis de stăpănire de la noi, şi văzăndu-se înșălăciune 
ce neau făcut Gheorghie Ştirbul, — la ce de pe urmă voinţa 
noastră aşa este, ca Stăngăcenii să rămăie stăpăni acei părţi de 
moșie, ca unii ce au făcut tocmală cu noi mai înnainte, și ca 
unii ce sănt niam de aproape cu noi, și să protimisăm (7) a o 
cumpăra de la noi, și 8 galbeni luând mai înnainte de la dănșii, 
-— şi au să-i de lui Gheorghie Pădure ace sută lei care i-am 
primit înnapoi. — Şi aceasta mărturie să rămăie în loc de zapis. 
— Deci spre, încredințare mărturisim. cu. sufletele noastre, şi niam 
și iscălit. d pa. E DR E 


1802, Ghen. 10. 


Eu Marie Stăngăcioe, soț lui Gligoraș Stăngaci; eu ioniţă, 
sen Gligoraș Stăngaci; eu Alecsandru Stăngaci; eu Catrina, fiica 
lui Gligoraș Stăngaci; și eu m'am tămplat față cănd au cumpărat 
Ghiorghi Pădure acea parte de moșăie drept o sută de lei, și 
au fost pricină după cum arată întru această mărtorie de înșălăciune. 

Ioniță Stăngaci, sen Dumitraș Stăngaci. 

Eu am scris aciastă mărtorie cu zisa numițălor vănzători de 

moșie 
Sai tă diiac de divan. 
— Dela departamentul pricinilor streine. —— 

Viihd înnainte acestui departament numiții Stăngăcești iscăliți 
mai sus, și arătănd că mărturie aceasta iaste driaptă şi adevărată 
„alor, și că curgere .pricinii aceştie iaste întoema precum să arată. 
mai sus, drept aceia s'au încredințat și de cătră noi, 


În Eşi 21 Ghenarie 1802. 

Sfaturile unui bătrân. 


-— Poveste. — 

Cică a fost odată, și nu tare demult, un om bătrân care avea nu- 
mai un singur fiu, în care-și sprijinea bătrâneţele ce-l ajunseseră. * 
acuma, căci cât trăise, văzuse și pățise multe bătrânul nostru. Nu 
era nici bogat, dar mici sărac, așa că acum, când se vedea pe 
pragul groapei, lăsa o avere frumușică fiului său, care-l ascultase: 
foarte bine până atunci. Fiul era însurat, dar nu avea copii, şi din 
pricina aceia bătrânul era foarte mâhnit, văzând că nu are nepoți 
cari să-i lungească neamul ori spiţa, cum ar zice, înainte. Însă, 
“pe cât era de năcăjit și de amărât bătrânul, pe atâta era de vesel 
și de fericit feciorul, căci vedea că-i merg toate cele ca din apă. 
Cât despre copii, zicea adesea: „Şi mai bine că n'am, că, de i-aş 
avea, mi-ar scoate peri albi ca la alții atâţia. Nu văd că-i sărăcese: 
pe bieţi: părinţi, cerând să li mai facă doar câte și mai câte... 
Eu, dacă nu mi-o da Dumnezeu, când oiu vedea că siăbesc, am 
să iau unul „de suflet“; și tot are să-mi fie bine. Că unii au 
copii trup din, trupul lor și sânge din sângele lor, — și, dacă-s 
dracu’, tot dracu’ rămân, căci tatăl şi mama îi stătuiesc să facă 
una, iar ei, parcă “n ciudă, fac altă bazaconie. De-aș fi eu să- 
nătos şi nevasta, de asta nu mă plâng eu. 

Peste puţin, bietul bătrân se: îmbolnăvi greu şi căzu la pat. 
Dar ce boală idase peste el? Vedea sărmanul că nare să mai 
calce iarbă verde, nici n'are să mai vadă lumea de-acum cu toate: 
şireteniile ei, ci vedea că se duce și. se închide până la a doua 
Venire între cele patru scânduri de brad. Pe zi ce trecea, tot 
mai rău şi mai slab, până când, într'una din zile, o Sâmbătă seara, 
simți că-i este sfârșitul aproape și trebuie să dea sfaturi fiului 
său, căci îl silea moartea mereu. Chemă deci pe fiul său singur 
— pe soră-sa n'a voit-o — la patul uhde zăcea. și cu glasul stins. 
de tot începu a-i spune aceluia, căruia i se umplură ochii de 
lacrimi: „Dragul tatei, mult n'am să-ţi vorbesc, că nu pot, iar pe 
tine te văd că ești om în toată firea și te pricepi la toate, 
însă un sfat, două, ale mele cred că te vor scoate odată și odată 
dela mare nevoie, numai dacă le vei asculta. Să mergi regulat 
la sfânta biserică şi acolo să te rogi cu credință și cu dragoste 
cătră Dumnezeu, căci numai așa vei dobândi ceea ce-ţi va trebui, 
căci omul uită de Dumnezeu, dar Dumnezeu nu uită pe om, și 
când omul își aduce aminte de Dumnezeu și urmează învăţăturile 
sale, atunci Dumnezeu face casa și viața acelui om raiu pămân-: 

tesc. Dacă nu te-a învrednicit Dumnezeu să aibi copiii tăi, copil 
„de suflet“ să nu crești ari să ţii, că te va spânzura copilul acela. 
Mai bine, când vei ajunge la bătrâneţe, să faci averea ta danie la 
vre-o mănăstire. Şi, iarăș, totul ce vei gândi ori vei face tu, femeii 
tale să nu-i spui tot de-a fir a păr, căci știi vorba: „Femeia are 
poale lungi și minte scurtă“. Și îți mai spun încă: ori cât de: 
bogat vei fi și ori cât de mulți bani vei avea, la mai mari decât 
tine să nu .faci bine cu bani. De acum vă las cu bine, şi, când 
va veni și vouă rândul, ne vom vedea în cer. Să mai cauţi sub. 
mărul dinaintea casei, că am îngropat o dimerlie de galbeni, și 
aceia-s tot ai tăi“. | 

Apoi dete ochii peste cap şi adormi somnul celor drepţi. Fiul 
său îi făcu o înmormântare. cum nu se mai văzuse până atunci. 
prin satul acela. Fuseseră o mulţime de preoţi, iar lume de prin: 
nouă sate, căci multă lume-l ştia şi-l cinstia pe bătrân când era 
în viaţă. 

După înmormântare, fiul voi să se încredințeze despre cele: 
ce i-a spus tatăl și săpă la mărul din fața casei. Care nu-i fw 
bucuria, când găsi ca idouă dimerlii de galbeni... Era acum cel 
mai bogat om din sat. “Tot în „vremea laceia, a venit un boier 
sărac de a luat moșia în arendă. A arat, a sămănat, și acum îi. 
era grâul frumos, dar nu avea bani cu ce să plătească la oameni 
ca să-i strângă grâul. Aude că un-om din sat are bani și e putred 
de bogat. Își pune boierul în gând să împrumute dela el. Deci. 
chemă vizitiul, îi spuse să prindă caii la trăsură, să meargă la 
cutare om în sat și să-l aducă până la curte, că are să-i vorbească 
ceva deosebit. Şi numai ce se pomenește omul nostru cu trăsura 
la poartă, iar vizitiul îi spune că-l pofteşte boierul până la curte: 
şi că a trimes și trăsura ca să nu se mai ostenească pe jos până 
acolo. Omul nostru, văzând că-i face atâta cinste boierul, ba încă 
a trimes şi trăsura după el, îi spune nevestei că-l chiamă .la curte, 
se suie în trăsură, și: mână, băiete. Cine l-a văzut în trăsura 
boierească, n'a putut să zică decât: ori că o să ajungă şi mai 
bogat, ori că s'o pune cu boierul și l-o sărăci de tot. 

Când a ajuns la curie, l-a primit boierul foarte bine. Îndată. 
i sau dat dulceţi, cafea, apoi au stat amândoi la masă, de nu 
mai știa nici el singur unde o să ajungă cu asta. Apoi i-a spus 
boierul toată pățania și cum i se scutură grâul, și-i păcat de așa 
pâne să se prăpădească, că, dacă ar avea bani, nu ar mai vedea 
atâta irosală. Apoi îi spune că a auzit că el are bani și, dacă 
voiește, să-i facă bine cu 200 de galbeni ca să-și strângă pânen, 

și, cum o stringe-o, o va treiera, va vinde grâul şi-i dă banii 
înapoi, ba încă şi două fălci 'de pământ pentru vara viitoare unde 
va voi. Îl aduce boierul înapoi tot cu trăsura, și ia omul două sute 
de galbeni și-i dă boierului. A doua zi, să fi văzut secerători la 
lanul boieresc, și, în câteva zile, tot lanul a fost strâns în girezi. 
Mai trimete boierul iarăș trăsura după omul nostru, și de data 
aceasta îi spune că mare cu ce să treiere grâul. Îi cere iarăş 
două sute de galbeni. Acum omul se avea bine cu boierul și, fără 
multă vorbă, îi dă boierului iarăș două sute de galbeni. Și s'a 
apucat boierul de trier. 


Însă acuma nu-i mai vedeai pe omul nostru, Dumineca, lu- 
ându-și cămașă albă, să se îndrepte spre biserică, cum fácea când 
trăia bătrânul tata; ci se îmbrăcase la fel cu boierul, cu surtuc, 
pantaloni și pălărie de cele boierești. Dumineca venia trăsura 
boierului, și el, haide la boier, la sfat. Trecea pe lângă biserică 
şi nu-și lua măcar pălăria de pe cap și să facă cruce, cum e de 
obicei când treci pe lângă vre-o biserică ori cruce. Trecea în- 
gâmfat înainte şi: gândia cum ar putea lua chiar el singur moşia 
'de-acuma. Peste iarnă, sfătuit de boier, a cumpărat oi multe și 
şi-a căpătat o bucată de loc dela boier de a făcut stână. Îi mergea 
de minune cu stâna. Îi creștea averea văzând cu ochii; dar, să 
ceară banii dela boier, îi era ruşine, și tot aștepta să-i vină boie- 
rului în gând să-i dea banii. Dar boierul, pace; nici nu se gândia 
la aceasta. Numai din când în când își mai aducea aminte, și 
atunci se chibzuia cum să-l tragă pe sfoară, să nu-i dea nici un 
ban. Într'una din zile, cum stătea el cu nevasta de vorbă, ce-i:-dă 
în gând omului nostru: — Ştii ce, nevastă, noi suntem acum 
destul de bogaţi, şi poate, dă, este o vorbă, mare-i Dumnezeu şi 
meșter dracu’, cred, după cum văd eu pe boierul ăsta, să putem 
pune mâna pe moşie, şi apoi traiu încă şi mai și... Dar un lucru 
ne strică, nu avem moştenitor: de aceea mă tem că după moartea 
noastră nu o fi cine să ni dea o ulcică de apă de pomană. 


Dacă nu ne-a învrednicit Dumnezeu să avem copii, și de avem 
atâta, bogăție, cui rămâne? Căci doar nu avem a-ni risipi pe 
lumea asta. Ştii ce- cred eu? Tot văd la frate-tău o poșlidă de 
icopii, şi toți cuminţi și harnici, dar, sărăcuţii, de multe-ori "nu 
au după ce beaapă. Nu ar fi bine să luăm noi pe ștrengarul acela 
Dumitrachi? Ştie carte, şi apoi nu vezi câte ștrengării înșiră! 
Cu unul ca âcela, chiar moșia s'o iau, o învârtesc eu ca ṣi cu 
«el dintâiu vechil“: i 

S'a prins şi femeia la aceasta, apoi a chemat pe cumnatu-său, 
i-au vorbit fel și chipuri, spuindu-i câte și mai câte. Iar cumna-- 
tu-său, văzând ce chilipir dă peste el, sa învoit, şi li-a dat băiatul 
de suflet, cum se zice, să fie al lor de veci. 

După ce au luat băiatul, care era numai de vre-o. opt ani și 
încă nu făcuse scoala, dar tot ştia puţin, a făcut ce-a făcut omu 
de l-a scos dela școală, într'o bună dimineaţă și l-au dus la stână.. 

După asta, a trecut vre-o patru ani, bogatul nostru tot stână. 
avea, iar boierul, în loc să dea înapoi, cum credea cel-lalt, prin- 
sese rădcini chiar de-a binelea pe moşie, şi acum era tare și mare.. 
Bătea, schingiuia, închidea pe oameni: mă rog, el era judecător: 
şi primar pe satul acela. Ce ar fi făcut el, făcut rămânea. I se: 
trecuse şi omului nostru de șagă și acum îi zicea așa, când îi cădea 
boierul la îndemână, despre cele patru sute, de galbeni, iar bo- 
ierul îl momia cu vorba, că ba azi, ba mâne i le va da frumos. 
Şi-a adus bietul om aminte de sfaturile tătâne-său că. „la mat 
marii tăi să nu faci bine cu bani“. Tăcea și înghițea în sec. 

Odată, cum mergea el la stână, îi vine în gând să-și încerce: 
şi femeia, să vadă unde l-o scoate. Merge la stână, vede ce mai 
este pe-acolo, apoi pune ciobanii și “taie” un berbece. la o bucată. 
de carne, ia și capul berbecului, îl pune într'un sac și vine acasă.. 
Când ajunge, strigă la nevastă să-i aducă un hârleţ, da repede, cât: 
mai repede. Nevasta aduce hârleţul, el ia sacul și pe nevastă și 
merg în pivniţă, apoi pune pe femeie să sape o groapă în piv- 
niţă. Femeia sta şi ea lnedumerită la cele ce vedea, dar tot se 
suuse vorbei lui și săpă groapa. El trânti sacul cu capul cel de: 
berbece acolo, dădu ţernă peste sac, astupă bine și apoi zise femeii :. 


„Vezi, să nu spui la nimeni, că eu am fost la stână și, pe: 
când mă întorceam, mi-a ieșit în cale un om, dar era hoț, și 
mi-a cerut bani. Eu Wam vrut să mă supun lui, iar el sa repezit 
la mine, şi eu, mai tare, am scos cuțitul, l-am omorât şi apoi 
i-am tăiat capul; ca să nu-l cunoască nimeni, l-am pus în sac şi 
am venit acasă de l-am îngropat aici. Să nu spui, că ne prăpădim'.. 


După asta se duse omul să se culce. Iar femeia tot tristă sta. 
Într'una din zile, întrebând-o o fină a ei de ce e aşa de supărată, 
ea ma mai putut răbda şi a spus toată pătărania cu acel om.. 
Fină-sa a dat fuga la măşa de a spus, iar mă-sa, care.nu era 
scurtă de limbă, a spus unei surori a ei, și așa, până în seară, 
a știut tot satul de cea ce -făcuse omul nostru. nUul, care piz- 
muia pe omul cu pricina, a dat fuga la curte de a spus boierului, 

iar boierul până în seară a și trimes pe vătășei de l-au legat cobză 
și l-au adus la curte. 

Acolo boierul îi spuse că este vinovat fiindcă a omorât un 
om. Se apăra omul fel şi chipuri, dar boierul nu-l credea. Uitasem 
„să vă sput că pe vremea aceia judecata se făcea de cătră boierii 
cei cu moşia, nu, ca azi, de cătră jedecători. Îl învinuește boierul; 
de tot, iar omul mostru se apără și, în cele din urmă, spune pă- 
tarania ce-i și cum. Boierul se face a nici nu auzi de una ca 
asta şi strânge satul, spune că omul acesta a omorât un alt om și, 
prin urmare, este și el vinovat morţii. Porunceşte deci degrabă 
să se pregătească o spânzurătoare și să-i facă felul. 


Boierul pregătia sfârșitul aceluia cât mai repede cu gând să 
nu-i mai dea cele patru sute de galbeni. Plânge și se tânguiește ` 
omul nostru văzând că spânzurătoarea e gata, și pe el nu-l crede 
nimic. Plângea și femeia şi antihârsul cela ce-l crescuse de suflet. 
'Osânditul se roagă ide boier să meargă să vadă că un cap de 
berbece a îngropat el, nu cap de om cum a spus femeia. Dar 
boierul nu-l sufere 'cât pe colo, ci grăbeşte cât mai răpede. 


Văzând el că totul s'a 'sfârşit şi că de-acum au să-l spânzure, 
că din bunăvoie și-a făcut nevoie, sa rugat să-l lase măcar să 
meargă să sărute sfintele icoane din biserică și să-și grijească su- 
fletul la preot. L-a lăsat, în sfârșit, dar tot așa legat și supt 
pază, de a mers la biserică, și acolo a căzut în genunchi înaintea 
icoanei Domnului nostru Isus Hristos și şi-a adus aminte de vor- 
bele părintelui său, că „biserica să n'o părăsești“!. S'a rugat cu 
lacrimi fierbinţi de Domnul în clipa aceea, iar preotul l-a spovedit 
şi împărtășit după obiceiul creştinese. Pe urmă l-au dus la spân- 
zurătoare, 

Acolo el striga în gura mare: „Sunt nevinovat! sunt nevi- 
novat!“' Însă boierul, ca să-l omoare mai degrabă, à strigat că 
dă o sută de galbeni aceluia care-i va pune laţul de gât. Nimeni 
n'a răspuns la chemarea boierului. A mai strigat boierul, odată 
și atunci femeia lui, care se sclifosia mai la o parte, numai ce 
se duce la nepotu-său, cel pe care-l crescuse de suflet, și-i zice: 
„Du-te, măi Dumitrachi, de pune laţul în gâtul moșu-tău, că-ţi 
dă boierul o sută de galbeni“. Băiatul atunci a dat fuga, dar po- 
porul, prin voința Celui de Sus, a sărit strigând: „Să mergem, 
cucoane, și să desgropăm sacul din groapa din pivniță, să vedem 
«ce este“. Vrând, nevrând, boierul a mers și, câând au desgropat 
«oamenii, au găsit în sac capul cel de berbece. 

Au văzut atunci că este nevinovat. El, de bucurie că s'a văzut 
scăpai. a spus atunci întregului sat ceea ce i-a spus tatăl său: 

„Dela biserică să nu ie abaţi nici odată. Copil de suflet să nu 
ţii, că vine vremea de ie spânzură. Femeii să nu-i destăinuiești 
totul; iar bogat, cât de bogat să fii, cu bani să nu faci bine lą 
mai mari decât tine, adecă la bogaţi și mai ceva decât tine. Că 
eu am făcut bine boierului cu 400 de galbeni, și acum, când m'a 
văzut în clenciul ista, îndesa cât ce putea să mă spânzure ca 
să-i rămâie cei patru sute de galbeni“. 

Şi-a făcut cruce bietul om, şi de atunci spun cei din sat 
că în toate Duminecile și sărbătoarea e la biserică, unde ascultă 
sfânta slujbă. 

Bine ar fi să facem §i noi ca el şi să mergem regulat 
la biserică. l 

Acum spun unii că sa mutat cu totul la biserică, însă eu nu 
știu bine, că nu m'au chemat la praznic, și apoi nici nu e 
din satul meu. © Teodor I. loan. 

(„Neamul românesc. literar“). 


Economie. 


Să învăţăm dela alţii. 


Ţărănimea noastră în trecut a avut un singur scop: să pro- 
ducă cât mai mult grâu. Când sa încredințat despre răul ce ur- 
mează, dacă după spicoase produce tot mercu spicoase, căci vlaga 
pământului să istovește, a început să planteze şi vii unde pământul 
e gras. Şi iarăș am'ipăţii-o, căci s'a dovedit că viile nu răsplătesc 
în deajuns truda și cheltuielile avute. Via e foarte gingașă și are 
o sumedenie de dușmani, iar lupta împotriva lor e costisitoare 
şi nesigură. Mai cuminte fac cei ce să îndeletnicesc și cu prä- 
sirea vitelor, pe cari le cresc cu nutreţul de pe pământul lor propriu. 

Foloase mari aduce grădinăritul practicat pe arături. Pilda 
cea mai bună ne dau orașele Nagykörös și Macău. În Nagykörös 
țăranii produc, începând de timpuriu primăvara până târziu vara, 
pe holdele lor numai salată. Să întâmplă că într'o singură zi 
trimit în străinătate peste 700 mm. de salată: Mai ales în Ţara 
nemțească. O holdă aduce pe an un venit de 300—400 coroane. 
Gândiţi-vă acum: câte holde sămănate cu grâu aduc atâta venit 
pe an? Voind să ştiţi cât le aduc cepele economilor din Măcău, 

iată datele sigure: pentru o holdă de pământ din apropierea Mu- 
rășului să plătește pe an arendă de 160 coroane, iar venitul pe an 
să urcă la 500—600 coroane. 

În Anglia o holdă de pământ, pe care cresc numai pătlăgele 
(părădăici), aduce economilor peste 1000 coroane venit pe an. Cu 
alte cuvinte, dacă poporul nostru vrea să dea înainte, să se înde- 
letnicească din răsputeri și grabnic cu grădinăritul pe arături. Ni 
Sa dat un prilej bun: grădinarii bulgari s'au dus în luptă, deci 
locul lor să-l cucerească ai noștri până e vreme, ca să nu vină 
alții. mai, isteţi, şi se vă ia pe dinainte. Cum ai noștri sunt un 
popor cu mintea ageră, nu ne îndoim deloc, că glasul nostru va 
răsuna în pustiu. 

D! ministru al agriculturei are de gând să înființeze în apro- 
pierea orașelor colonii de model pentru producerea verdețurilor. 
Orașele deci vor fi provăzute cu verdeţuri ieftine. Tot bulgarii 
ne-au învățat să facem așa, cari sau așezat totdeauna în preajma 
orașelor. În comuna Nangyteteny se va deschide încă în cursul 
anului o școală, unde se vor forma lucrători cum erau bulgarii; 
adecă, se va înființa o colonie mare de verdeţuri, care să pro- 
vadă capitala cu tot felul de legume. Astfel vom trece cu încetul 
dela spicoase la cel mai bogat ram al economiei: la grădinărit. 


Cu cât mai grabnic se apucă poporul de aceasta îndeletnicire, 
cu atâta i se îmbunătățește şi soartea mai sigur. L.ucrătorii veniți 
din America vestesc în gura mare, că simbria lor era acolo un 
“dolar (cinci coroane) pe zi; dar nu spun că pentru acești bani 
erau nevoiţi să lucreze de cinci ori atâta ca acasă, primejduindu-și 
tot mereu viața. Ce e drept, la noi în Ungaria simbria nici odată 
nu se va urca la un dolar pe zi; iobişnuindu-se însă-ai noștri 
cu grădinăritul, şi simbria se va ridica, iar venitul va curge mereu 
până târziu toamna. Bunăoară, curechiul cere munca țărănului 
până pe la sfârșitul lui Noemwrie. Dar încă, dacă ai noștri singuri 
vor înăcri curechiul și-l vor vinde în piață? În Februar trebuie 
făcut straturile calde și așa mai departe. 


Zorile unor vremuri mai prielnice se arată deja. Numai he- 
ghiobul în patru muchi ia lumea în cap şi părăsește sigurul pentru . 
“cai verzi pe pereți. 

Am o vorbă cătră femei, căci fără ajutorul lor nu putem 
da înainte cu grădinăritul. Să ţină la casă udătoare, stropitoare, 
sapă și alte unelte trebuincioase şi să muncească cu străduință, 
împreună cu bărbaţii, dacă-și iubesc familia şi le doresc binele. În 

Zenta am văzut minuni, cum femeile, ajutând bărbaţilor, au adunat 
din grădinărit bani frumoşi, asigurând căsenilor un traiu cinstit. 
Oaspele drăguţ şi de mult așteptat, banul, ne zimbește la 
ușă. Deschideţi-i uşa, ca să intre şi să nu se despartă de casele 
voastre! („Poporul“). 


Știri mărunte, 


Cazuri de moarte. Sâmbătă în 1 Martie 1913 a AE 
arhimandritul mitrofor Ghideon Gh. Balmoş, cavaler al ordi- 
nului Francisc-losif, decorat cu crucea de aur cu coroană pentru 
merite și cu crucea „Resplata muncii“ pentru biserică, proistos al 
sf. mănăstiri la moaştele sf. Ioan-cel-Nou din Suceava etc. -— 
Osemintele defunctului s'au depus spre vecinică odihnă la cimi- 
tirul din Suceava. Cu reposatul a dispărut din rândul clerului 
bucovinean una din cele mai marcante figuri, care se bucura 
de o mare popularitate şi instituțiunile românești au pierdut în 
reposatul arhimandrit pe un sprijinitor marinos — Fie-i tăärina 
uşoară și memoria eternă! . 


— În 10 Martie a reposat d-na Cornelia nobilă de Bejan, 
născută Pojoga, soția părintelui Dimitrie cav. de Bejan, adminis- 
trator parohial în Piedecăuţ. Repiosata își căuta, vindecarea boalei 
în Spitalul din Cernăuţi, dar boala a repus-o în vârsta de-abia 21 
de ani. — Odihnească în pace! 


În 12 Martie a. c. a reposat protopresviterul şi parohul 
din Berchişeșt: Mihail leremievici-Berariu, decorat cu 
medaila de: onoare pentru serviciu credincios de 40 de ani și cu 
crucea de aur cu coroana pentru merite. Reposatul ajunsese vârsta 
de 87 de ani, era așadară seniorul preoțimii române din Bucovina. 


În 14 Martie a reposat Casian Fortună, învățător 
în Stănești pe Sirete, în vârsta de-abia 29 de ani. 


» 


— Luni în 17 Martie a reposat d-na Monica de Tarno- 
viețchi, văduv: după reposatul profesor dela școala reală George. 
Tarnoviețchi. Înmormântarea s'a săvârşit Miercuri în 19 curent. 


Promoţiuni. Vineri în 14 Martie fu promovată ca doctor în 
medicină d-ra Areta Scalat. E cea dintâiu Româncă din Bu- 
covina care a ajuns gradul de doctor în medicină. — Felicitările 
noastre! l 

Sâmbătă în 15 Martie fură promovați ca doctori în drept d-nii: 
Emilian Botezat, adiunct la administrația fondului religionar 
și Teodosie Iliuţ. 


Examin prestat. D. Traian Badeluţă a trecut al II-lea 
«examin de stat şi un riguros din drepturi la universitatea din Viena. 


Avansări. D. Ilie llasievici, consilier de tribunal în 
“Cernăuţi, fu numit vicepreședinte al tribunalului din Suceava. — 
D. Teodor Bujor, director al gimnaziului al III-lea de stat din 
“Cernăuţi, a căpătat titlul de consilier guvernial. Transmitem am- 
bilor domni sincerile noastre felicitări! — D. dr. Cornel Chi- 
seliță, consilier superior la tribunalul din Lemberg, fu numit 
«consilier aulic la curtea de casaţie din Viena. 


Numiri. D. Ilie Berlinschi, cooperator în Rădăuţi, fu 
numit paroh pentru comuna Horodnic-de-jos. — D. dr. Nicu 
Sauciuc fu numit auscultant la tribunalul din Cernăuţi. 


Cununie. Duminică în 2 Martie 1913 a aflat loc în Cireş 
cununia d-lui teolog absolvat Iancu Mitrofanovici cu domnișoara 
Flenuţa Iacubovici de Boldișor. — Felicitările noastre!. 


Hirotonire. Sâmbătă în 220 Martie fu hirotonit în diacon 
«de cătră mitropolitul V. de Repta în capela reședinței teologul 
absolvat d. Leon Roșca. 

Numiri în cler. Cooperatorul din Molodia d. Fugen jan- 
“covschi fu numit paroh la Cuciurmic, iar expositul parohial din 
Glit d. Dimitrie Fortună fu numit cooperator la Hatna-Măriţei; 
administratorul parohial din Rarance d. Ilarion Prelici fu degradat 
la rangul de cooperator în aceiaș comună şi supus unui preot 
-cu mai puţini ani de serviciu ca dânsul adecă unui Emilian Tarno- 
viecki, care fu numit: paroh. la Rarance pe simplul motiv că e 
rutean-ucrain dublându-i-se anii de serviciu dela penitenciarul din 
Stanislau, nou hirotonitul preot Sofronie Cerniovschi fa numit 
‘cooperator la Berchișești cu serviciul în Corlata. 


Alegerile în consiliul comunal din Cernăuţi. Acum nu 
demult s'au făcut alegerile pentru consiliul comunal din orașul 
Cernăuţi și suburbii. În suburbii fură aleși domnii: Dr. Nicu 
Cotlarciuc, bibliotecar la universitate, Modest Scalat, deputat dietal, 
şi George Voitcu, viceprimar. 

În corpul electoral al II-lea din oraș au reușit să fie aleşi d-nii: 
Dr. Constantin Hostiuc, secretar la Comitetul terii și Dorimedont 
Popovici, deputat dietal. 

Ne bucurăm de reușita aceasta la alegeri, căci toți cinci domnii 
aleși au făcut parte și până acuma din consiliul comunal și au 
apărat cu vrednicie interesele românești. În fine în corpul electo- 
ral l-lea fu ales d. consilier de tribunal Ipolit Calinescu, care întră 
ca consilier nou în represenianța comunală din Cernăuţi. Românii 
au deci șese mandate în consiliul comunal, au recâștigat așadară 
mandatul pierdut acum trei ani. Unul din consilierii români va 
fi ales viceprimar. i 

Comunicatul oficios al delegațiunii însărcinată cu resolvirea 
chestiei bisericeşti e în partea sa esențială cam obscur şi pare 
a fi un succes al diplomaţiei rutene. În adevăr, ce însamnă cu- 
vintele „despărţirea actualei mitropolii în două episcopii naționale 
independente?“ Dacă luăm cuvintele așa cum sunt, trebuie să 
credem că mitropolia actuală va dispărea și în locul ei vom avea 
două episcopii. Dară, pentrucă fără mitropolit nu putem îi una 
din nouele episcopii va trebui rădicată la rangul de mitropolie. 
Luându-se atunci în considerare că credincioșii gr. or. din țările 
de coroană ale Ausiriei sunt în majoritate slavi, rangul de mi- 
tropolit îl va solicita episcopul rutean, eventual unul dalmatin. 
Zică cine vra că acest raționament e absurd, dar după textul 
comunicatului el é cât se poate de logic. În 'orice caz însă, acel 
text presupune o egală îndreptăţire în toată forma, sau cu alte 
cuvinte „paritatea“ pe care am combătut-o în mai multe rânduri. 
Şi paritatea: presupune asemenea drepturi la averea noastră bise- 
ricească, nu numai pentru scopurile bisericești, ci şi pentru şcoală, 

„Stipendii şi eventuale „sanări“. Să ajungem în adevăr acolo unde 
şiretenia lui Coco- vra să ne aducă? Atunci cei ce au aranjat me- 
morabilele meetinguri cu ce faţă vor sta înaintea poporului ce 
a urmat odată chemării lor? Şi ce va fi dacă poporul dela sine va 
aranja un meeting şi mai mare chiar împrotiva intelectualilor cari 
acuma stau de tocmeală cu Rutenii? 


„Foaia Poporului“ face ca și jidanul care te bate și strigă 
„ghevalt“ că-l năpăstuiești. Ea are în adevăr darul, neprețuit pen- 
tru mistificări al șarlatanului care cu © -obrăznicie fără samăn 
și cu chip de justă indignare, porneşte o gură cât o șură ca 
să facă de batjocură pe un om cinstit. Pe şarlatan oamenii cinstiți 
îl încunjură și-l lasă să flecărească, iar el se crede cine știe ce 
voinic pentru-că gura i se aude peste tot iarmarocul. Așa şi noi 
am tăcut în multe rânduri la proviocările „Foii Poporului“, în 
rândul! din urmă însă, am arătat în treacăt că deputatul rutean 
Spenul a împrumutat o armă necinstită contra d-lui Bejan, dela 

d. Chisaniovici, şi de aceea, „F. P.“ în n-rul din 2 Martie, afirmă 
că noi l-am batjocurit pe acest domn din urmă, „în modul cel 
ma! murdar“. Nu știm cum un scribent, care se resfaţă în mur- 
dărie (vezi confiscatele articole intitulate „Gura satului“) poate 
vorbi despre murdărie la alții. Dar acesta e sistemul șarlatanilor 
arătat mai sus. Despre valoarea: atidolelor noastre (reproduse a- 
desea de-a 'ntregul în ziare de frunte din România și: Ardeal), nu 
"vom cerca să-l convingem pe „Badea Gheorghe“ ce se arată a fi, 
prin creşterea primită la „F. P., un mojic care numai cu greu 
și-ar putea găsi părechea între cinstiţii bădișori dela ţară, al căror! 
nume îl necinsieşte întrebuințându-l. De asemenea nu-i vom. răs- 
punde prin a arăta câtă înseminătate are chestia rezeșească pentru 
sporirea elementului românesc în Bucovina. Am voi numai să 
semnalăm încă perfidia scribentului chiar față de membrii parti- 
dului democrat, făcând a se crede că articolul e scris de un om 
pe care nu-l credem capabil să scrie atâtea gogomănii și răutăți. 
Articolul e adecă semnat „G. T.“ ceea ce îi face pe mulți să 
creadă că e scris de d. G. Tofan. Îi gratulăm d-lui Tofan la 
această tovărășie 

Constatare. Pe baza informaţiunilor ce ni-au sosit la redacție, 
între altele și din partea d-lui cooperator Constantin Şesan, con- 
Statăm că d. George cav. ide Baloșescul, exarh şi paroh în Ca- 
rapciu pe Ceremuş, nu mai opreşte cooperatorului său de a ce- 
lebra pentru răzeşii de acolo în limba română. Ne pare bine că 
putem face constatarea aceasta, și declarăm că noi personal nu 
avem nimică contra d-lui Baloşescul, câtă vreme d-sa se poartă 
obiectiv și bine față de mazilii şi răzeșii din parohia sa, dar 
odată ce d-sa ar cerca să se puie în contra intereselor şi voinţei 
acestora nu-l vom cruța, ci din contra îl vom combate cu cele 
mai aspre mijloce. f 

O bancă care îşi înțelege misiunea. „Însoţirea de păstrare 
și credit pentru Cernăuţi şi împrejurime“ poreclită și „banca po- 
pească“ a jertfit în anul acesta la încheiarea conturilor pe anul 
1912 suma de 1200 coroane pentru scopuri culturale și filan- 
tropice. Astfel i sa trimis societăţii pentru cultură și literatură 
400 de coroane pentru „Fondul şcolar“, 200 de cor. internatului 
de băieți în Cernăuţi, 100 cor. societății „Școala Română“ etc. 
E frumoasă activitatea „Îrisoţirii“' care pe lângă partea economică. 
nu uită și de sprijinirea institutelor, culturale. O sumă la fel s'a 
jertfit scopurilor culturale și în anul trecut. Îi dorim să ajungă 
a fi în stare a dona 12 mii în loc de 12 sute pe an. 

Pentru clădirea noului palat al ţării. Se fac pregătiriia 
necesare pentru a se clădi un nou palat al ţării și s'a publicat 
oferta pentru înaintarea proiectelor pentru acest palat: până în 
15 April care are să fie o clădire monumentală în Cernăuţi. Nu 
ştim ce fel de proiecte se vor avea în vedere, dar credem că 
e cu cale să atragem atenţia celor în drept să hotărască în afa- 
cerea aceasta ca să se ceară proiecte cu motive bucovinene astfel 
ca palatul țării Bucovinei să fie o particularitate specifică conform 
caracterului acestei țări. Occidentalii cari vizitează Bucovina să 
nu atle aici un palat în stil occidental, ci să poată afla într'o 
țară din orient și caracterul oriental. De ce să nu căutăm noi a ne 
păstra și a ne cinsti haina noastră care numai în aşa fel ar fi 
în stare a se impune și altora ca un lucru demn de respectat. 


Tabachere pentru agenţi electorali, și bani pentru școalele 
române. Aflăm din izvor sigur că deputatul român care a trimis 
ca prezent de anul nou prietenilor săi politici, respective agenţilor 
electorali ai districtului său, un număr mare ‘de tabachere pre- 
țioase, are de gând să jertfească pentru fondul școalelor particulare 
române o sumă egală cu preţul destul de considerabil al taba- 
cherelor numite. Va. fi o faptă nobilă şi deamnă, de imitat chiar 
de aceia cari n'au sacrificat mimica pentru tabachere. 


Obrăznicia unui diurnist. În biroul de melioraţiuni al co- 
mitetului țării e aplicat ca diurnist tehnic un oarecare Karl Wach- 
lewski, care se bucură de mare protecţie la șeful biroului d. 
Schmidt, care arată o deosebită predilecție pentru indivizi care 
-se excelează nu prin inteligență și hărnicie la lucru, ci prin un 
servilism deosebit şi prin o slugărnicie oarbă. Acest Wachlowski, 
sprijinindu-se pe protecţia de care 'se bucură la șeful său, se poartă 
întrun mod de tot obraznic și a scandalizat într'atâta pe func- 
ționarii români prin aroganța sa, că aceștia sau văzut siliți a se 
presinta corporativ înaintea directorului comitetului țării, cerând ca 
să-l tragă la răspundere pe diurnistul acesta pentru purtarea sa 
inkvalificabilă. Românii nau intervenit pe lângă șeful biroului 
lor, ştiind, că plângerea lor nu se va lua aice în samă, pentrucă 
Wachlowski e un protegeu al șefului. Dar la urmă ce să vezi? 
Acest Wachlowski în loc să capete pedeapsa cuvenită și să se 
liniștească, el mai cutează încă să deie în judecată pe funcţionarii 
români. Las că Românii nu s'au spăriat de judecată, ci ei sunt 
în stare a dovedi și înaintea tribunalului vinovăția acestui diurnist, 
dar nu știm cât de plăcut a fi pentru domnii dela conducerea co- 

mitetului terii, ca afacerile interne de birou să fie tărâte înainte: 
judecătorului. E trist pentru un stăpân, care nu e în stare să 
facă rânduială cu slujbașii săi, şi că comitetul ţării admite ca un 
funcționaraș să ceară dreptate în fața tribunalului contra func- 
ționarilor superiori din biroul său, nu e mai puţin de condamnat. 
Oare d. baron Hurmuzachi şiie- ce se petrece în biroul de me- 
liorațiuni sub egida domnilor. Schmidi-Stefanowicz? 


Un apărător străin al Răzeșşimii. Frunzărind prin proto- 
coale stenografice ale dietei bucovinene anii 1862—5, am dat de 
pasage foarte interesante ce reproduc mai muite cuvântări ale 
deputatului Kovats care, cerând modificarea legii de recrutare, a 
arătat cât de greu apăsa acea lege asupra Rezeşilor. Cu acest 
prilej acest deputat a atins nu numai suferințele Rezeşilor pe 
terenul economic, ci și cele pe terenul naţional, prin pierderea în 
mare parte, a limbii strămoșești. Ne bucură că vom putea opune 
acelor Români de azi cari ţin chestia rezeșească de o chestie 
de castă, cuvintele, dictate de umanitate, ale unui străin în fa- 
vorul Rezeșilor. Vom reveni deci pe larg în numărul viitor. 


Mulţămită publică. Societăţii mazililor şi rezeșilor i-au sosit 
donațiuni cu prilejul aranjării-seraiei din: Februar ‘(dela următoarele 
prea stimate persoane: dela d. loan și d-na Maria de Baloșescul, 
mari proprietari în Comărești 10 cor., dela d. dr. Iancu cav. de 
Cupărencu 5 cor., dela d. consilier aulic dr. Eusebie Popovici 
şi dela d. colonel Dimitrie Tarangul nob. de Valea-Uţei câte 10 cor. 
— La serată au suprasolvit: parohul din Oprişeni d. Emilian Vasi- 
lovschi 25 cor.; d. Dionisie cav. de Bejan 6 cor., d. loan cav. de- 
Bejan 2 cor., d. prefect semin. Adrian Bocca 6 cor., d. dr. Gherman 
1 cor., d. Vasile Jemna, director de contabil. 2 cor., d. ing. Modest 
Scraba 10 cor., d. deputat Ţurcan 1 cor., d. Leon cav. de Vlaico 
mare proprietar 2 cor., d. Alexandru Ursu 5 cor. Societăţile aca- 
demice au solvii: „Academia Ortodoxă“ 10 cor., „Bucovina“ şi 
„Moldova“ 10 cor., „Dacia“ 5 cor., „Junimea“ 10 cor. 

Onoraţilor donatori li se exprimă pe calea aceasta cea mai 
sinceră mulțămită. Comitetul. 


A apărut: „Viaţa sfântului Proroc, Înaintemergătorul şi Bo- 
tezătorul Domnului, loan“, prelucrată după vieţile sfinților de har- 
nicul preot din Boian, Aurelian Tăutu. Cărticica aceasta formează 
Nr. 6 din „Biblioteca poporală religioasă“ și costă 20 de bani. 

